open-index/open-wikipedia-markdown huggingface dataset:
Soto sasak

**Soto sasak** nya'entu atu pangan has suku Sasak, Lombok, Nusa Tenggara Kulon. Soto sasak gableg kua kuning atawa item nyeng gurih lantaran diambreg ama macem-macem rempah. Rempah nyeng sokanan dipaké entu kunyit, lengkoas, jahé, seré, merica, èn terusannya lagi. Isinya entu ada ayam, togé, bihun, èn telor rebus.

## Paranan
Tjerita Si Tjonat

***Tjěrita Si Tjonat, Sato Kěpala Pěnjamoen di Djaman Dahoeloe Kala*** (juga' bekèn dengen nama ***Tjěrita Si Tjonat***; EYD: ***Cerita Si Tjonat***) entu atu roman jebrolan taon 1900 nyang ditulis ama tukang berita FDJ Pangemanann. *Tjerita Si Tjonat* ada dipaké bakal naèk pelampang tonil barang berapa kali, ama juga' dibikinin pèlemnya taon 1929.
General Motors

**General Motors Company** (**GM**) entu atu matskepé pembikinan gandaran banyakbangsa aseli Amrik nyang dia punya hopkantor di Detroit, Michigan, Amrik Serèkat. Ni matskepé punya mèrèk bikinan paling bekènnya entu ada empat: Chevrolet, Buick, GMC, ama Cadillac, nyang jadi belèkan kendiri-kendiri di bawahnya GM. Kapan dilongok deri kabèhan boléan dagang, ni matskepé entu lajeng terus jadi pembikin gandaran paling gedénya di Amrik Serèkat, hata juga' tau jadi nyang paling gedé di seantéro dunia ampé 77 taonan sebelon dibalep ama Toyota taon 2008.

## Paranan
Bajaj

**Bajaj** (dibaca "bajay") atawa **bèntor** ya'entu gandaran roda tiga nyang banyak dipaké di Hindi ama Indonésia, wabilkusus di Jakarta. Selaèn di Jakarta, bajaj juga' bisa ditemuin di Banjarmasin, Pekanbaru ama di beberapa ibu kota kabupatèn di Indonésia.

## Ruju'an
Patricio Aylwin

**Patricio Aylwin Azócar** (; 26 Nopèmber 1918 – 19 April 2016) entu tukang pulitik, pokrol, mualip, propèsor èn bekas sénator Cili. Dia entu Persidèn Cili pertama seabis pemerèntahan kera'yatan udah dibalikin taon 1990.

## Sènggètan luar

* Biography by CIDOB
Dara

**Dara** (hurup Arab Gundul: دارا) atawa **Mokla** (hurup Arab Gundul: موكلا) atawa **Geti** (hurup Arab Gundul: ڬيتي) nya'entu caèran isian héwan punya awak bakal nganterin giji ama oksigèn.

## Deleng juga'

* Dara ganting
* Penggantingan dara
* Bludrek

## Paranan
Hitar

**Hitar** (hurup Arab Gundul: هيتر) nya'entu alat gending tetalian bakal genjrèngan nyang aselinya deri Kulon punya bikin, biasanya gableg enam tali ama ada patokan mencètnya.

## Asal muasal
Kata "hitar" di dalem basa Betawi diambil deri basa Welanda punya setilah "gitaar".

## Deleng juga'

* gending

## Paranan
Puun

**Puun** (hurup Arab Gundul: ڤوون) nya'entu tumbuan kayu batangan nyang jejeg ajeg gableg cawangan ama daonan.

## Deleng juga'

* kayu

## Paranan
Sionghay

**Sionghay** atawa **Sanghay** (Hurup Tionghoa: 上海; pinyin: Shànghǎi; pelapalan basa Sionghay: /zɑ̃ hɛ/) entu atu kota ngopènin sendèwèk ama daèrah kotaan paling padet di Tiongkok. Ni kota ada ngejogrog di tembiran panté Tiongkok bekidulnya sungapan Kali Tiongkang, juga' ada dibelèk diliwatin Kali Hongpo. Ni kota punya penjogrog entu nomer tiga paling bejibun sedunia; ada engkali bangsa 24,87 juta orang di sono taon 2023. Sedeng daèrah kotaannya entu nyang paling padet di Tiongkok, ampé ada 29,87 juta orang nyang jogrog. Kapan taon 2022, daèrah kotaan Sionghay Gedé disangka-sangkain mboléin bikinan kotaan ngeres (perangkaan) nyaris 13 triliun RMB ($1.9 triliun). Sionghay entu atu sintrem kebekèn di seantéro dunia bakal urusan keduitan, dagang èn atur banda, pemerdataan, èlmu èn tèhnolohi, pembikinan, gandaran, pelesiran, ama budaya. Sionghay punya pelabuan juga' jadi atu deri pelabuan kontèner paling getol sedunia barengan dengen Singapur ama Roterdam punya pelabuan.

## Paranan
Mark Zuckerberg

**Mark Elliot Zuckerberg** (berojol 14 Méi 1984) ya'entu sorang tukang program kumpiuter èn tukang usaha Internèt. Dia mashyur lantaran ngebikin situs jala kemasarakatan Facebook ama temennya. Dia jadi pejabat eksekutif èn persidèn. Facebook dijejegin jadi perusahaan swasta di taon 2004 ama Zuckerberg ama dia punya temen sekelas Dustin Moskovitz, Eduardo Saverin, èn Chris Hughes pas dia pada jadi mahasiswa di Uniwersitèt Harvard. Di taon 2010, Zuckerberg kepilih jadi ''Person of the Year'' pèrsi majalah ''Time''. , dia punya kekayaan ditaksir nyampé $17,55&nbsp;milyar.

## Ruju'an
Basa Melayu Kelantan-Petani

**Basa Melayu Kelantan-Pattani** (hurup Arab Gundul: كيچيق كلاتي تّانيڠ, hurup Siam: แกแจะ 'นายู-'ตานิง) ya'entu atu basa deri rangkas basa Melayu-Polinési nyang masup ke rungkun basa Ostronési. Ni basa dipaké ama orang Melayu Kelantan di Kelantan, Malésia ama orang Melayu Muang Tay di Pattani, Muang Tay. Basa Kelantan ada punya penyablak dengen jumblah kurang lebi 5 juta orang di Asia Kidul-wètan. 

## Paranan
Kembang

**Kembang** (hurup Arab Gundul: کمبڠ) nya'entu atu bagéan deri tumbuan pernahan *[[Angiospermae]]* nyang sokanan roncat-roncèt punya warna, arum punya wangi, ama bikin serangga pada kecantol, bagèn jadi peranti kembang biak apa kaga'. Dalem èlmu tumbuan, kembang juga' bisa ma'nanya telampangan peranti kembang biak deri tumbuan pernahan Angiospermae, sokanan roncat-roncèt warnanya ama gableg pongkol, daon kembang, serènta atu deri benang sari ama putik atawa dua-duanya.

## Deleng juga'

* èlmu tumbuan

## Paranan
Èlmu tumbuan

**Èlmu tumbuan** (hurup Arab Gundul: )  nya'entu atu rangkas èlmu hayat nyang ngartiin pegimana tumbuan punya sipat, ciri, èn cara kerja. Èlmu tumbuan juga' melajarin gimana juntrungnya tumbuan punya timbel-balik sesama dia pada, atawa ama dia punya lingkungan.

## Paranan
Burung

**Burung** (hurup Arab Gundul: بوروڠ) atawa **Manuk** (hurup Arab Gundul: مانوق)  atawa ***Aves*** dalem èlmu hayat entu atu kelas deri kerajaan héwan atawa animalia. Ada sekitaran 11.000 macem atawa lebi deri setenga jumblah keseruruhan macem *Sauropsida* entu burung. Burung uda bekembang jadi ratusan ras dengen macem-macem jenis. Warna rambut burung bisa beragem, ada nyang puti ampé item, ada juga mèra, abu-abu, biru, ama warna laènnya.

## Deleng juga'

* Burung pengocéh

## Paranan
Buah

**Buah** (hurup Arab Gundul: بواه) entu apa-apa bagèan taneman nyang bisa dimakan rasa manis atawa asem, biar kata bukan deri pegaran kembang.

## Paranan
Té laban

**Té laban** (hurup Arab Gundul: تى لبن)  ya'entu atu pinuman sahi  nyang bikinnya dicampurin paké aèr panas ama laban.

## Paranan
Babi

**Babi** (hurup Arab Gundul: بابي; Latèn: *Sus domesticus*) ya'entu atu héwan nété' kuku genep, jeriji empat duanya jangkung kendiri, pala gedé muncung panjang.

## Deleng juga'

* Tapir butek

## Paranan
Buah (èlmu tumbuan)

Dalem èlmu tumbuan, **buah** (hurup Arab Gundul: بواه) bisa ma'nanya boléan deri biakan tumbuan, wabilhusus nyang bijian; nyang biasanya bisa dimakan, roncat-roncèt warnanya, arum wanginya, manis atawa asem rasanya; nyang kebikin deri kembang punya putik abis dibibitin.

## Ruju'an
Bhinneka Tunggal Ika

***Bhinneka Tunggal Ika*** entu semboyan resmi deri Indonésia nyang entakonoh diambil jadi motto negara per 11 Pèbruari 1950. Dalem lambang nasional Indonésia namanya Garuda Pancasila, Garuda punya cèkèr nyekel atu ban puti nyang ada tulisan ni "***Bhinneka Tunggal Ika***" warna item, nyang ma'nanya kurang lebi "béda-béda tapi atu juga'".

## Ruju'an
Si Pitung

**Si Pitung** (brojol di Robelong, Palmerah, Betawi, Hindia Néderlan, 1866 - mati di Tenabang, Betawi, Hindia Néderlan, 1893; éjaan lama: **Si Pitoeng**) entu atu jago abad 19 nyang bekèn di Betawi, Hindia Néderlan (nyang wayah gini dipoyok Jakarta, Indonésia). Bejibun orang pada ngomongin dia punya jalan idup ampé matinya, lantaran dia punya abet bikinan èmang santer kebekèn.
Pèlem ilang

**Asx::bola””Pèlem ilang** entu pèlem pongèsan atawa pèlem panjang nyang dia punya négatip atawa contèkan aselinya kaga' ketauan lagi masing ada apa kaga', mao di arsip, kè', simpenan sendèwèk, kè', hata di arsip barengan. Nyang namanya pèlem, bisa' ilang kabèhan atawa cuplekannya lantaran atu-dua alesan. Pèlem dulu-dulu dinyana orang kaga' arganya selaèn bakal di bios, jadinya bejibun nyang dibuangin abis mampang. Pèlem nitrat nyang dipaké awal-awal orang bikin pèlem juga' gampang banget dimakan api atawa namba jelèk kualitètnya. Ruma baca Konggerès ada mulain nyimpenin contèkan pèlem Amrik semprakan 1909, cuman kaga' nyandak semua-muanya. Tèhnolohi pèlem ama cara rekem buku nyang angguran punya lantaran, pèlem bikinan 1950-an ampé seabisnya uda pada jarang ilang.

## Paranan
Gigi orang

**Gigi orang** (hurup Arab Gundul: ݢيݢى اورڠ) atawa **huntu orang** (hurup Arab Gundul: هونتو اورڠ) entu bagèan bacot manusia nyang ngalumin ama ngencagin makanan dengen motong-motong ama ngencag-ngencagin itu makanan sebelonnya ditelen ama dicerna. Manusia ada punya empat macem gigi, nya'entu: gigi séri, gigi caling, gigi baham kecil, èn gigi baham. Sebagé lagi, gigi orang juga ketanceb di isit nyang ada di atas ama bawahnya bacot.

## Paranan
Awak orang

**Awak orang** (hurup Arab Gundul: اواق اورڠ; basa Inggris: *human body*) atawa **badan orang** (hurup Arab Gundul: بدن اورڠ) atawa **iba orang** (hurup Arab Gundul: ايب اورڠ) entu bagèan jisim dari manusia. Dalem petilan awak, awak orang biasanya kediri deri kepala (otak, mata, kuping, idung, èn bacot), lèèr, batang awak (masup juga' dada ama bero'), alat kelamin (lanang gableg lingkun, wadon gableg pepuju) , 2 lengen ama 2 kaki.
Èlmu manusia

**Èlmu manusia** entu pemerdataan keèlmuan pasal manusia nyang ada nyampurin èlmu hayat atawa èlmu kemasarakatan doangan, nyang juntrungan ama manusia punya abet, susun hayat, budaya, masarakat, ama èlmu basa, mao wayah gini atawa témpo dulu, hata manusia kolotan. Èlmu manusia pasal kemasarakatan mbelajarin cara abet, sedengken èlmu manusia pasal budaya ada ngapal pema'naan budaya, serènta patokan idup ama pègangan. Gini ari, ni dua cawangan sokan diambrekin jadi èlmu manusia pasal kemasarakatan ama budaya. Èlmu manusia pasal basa merdatain gimana basa bisa nyawabin idup kemasarakatan. Èlmu manusia pasal hayat (atawa tampang) mbelajarin susun hayat ama perobahan manusia ama dia punya beroyotan primata.

## Paranan
Nancy Bikin Pembalesan

***Nancy Bikin Pembalesan*** entu pèlem Hindia Nèderlan jebrolan taon 1930. Ni pèlem dijebrolin ama pabrik Tan's Film Company ama juga' kelajengan dari pèlem dua bagian *[[Njai Dasima (pèlem 1929)|Njai Dasima]]* taon 1929*.* Ni pèlem ada ngikutin cerita si nyai punya anak wadon, Nancy, nyang ngebet bales dendem. Sama kaya' pèlem *Njai Dasima*, ni pèlem jadi santer di pasaran.
Lie Tek Swie

**Lie Tek Swie** (Tionghoa: 李德水; Pe̍h-ōe-jī: Lí Tek-súi; getep 1929–1940) entu dalang pèlem Indonésia nyang getep di pèlem-pèleman témpo dulu di Hindia Nèderlan. Ni orang dinyana udah mulain jalan gawénya di kantor pengècèran pèlem sebelon jadi dalang taon 1929 dengen pèlem *Njai Dasima*, pèlem kehatu deri tiga gawéan ambilan sastra nyang dia dalangin. Tiga lagi pèlem nyang dia bikin (duanya ama Tan's Film) entu ceritera kendiri. Taon 1941, Lie ada nimbrung jejegin pabrik Standard Film Company, nyang abisnya ditutup taon 1942.
Si Pitoeng (pèlem)

***Si Pitoeng*** entu atu pèlem jaman Hindia Nèderlan nyang dijebrolin taon 1931. Ni pèlem ada didalangin ama Wong besudara, serènta disetèrin ama Herman Shim juga' Ining Resmini. Ni pèlem entu nyang mula-mulainnya dibikin bakal mampangin Si Pitung punya jalan idup jadi jago di Betawi.
Setangan Berloemoer Darah

***Setangan Berloemoer Darah*** entu atu roman Melayu Cina taon 1927 karang-karangan Tjoe Hong Bok nyang dijebrolin di Semarang, Hindia Nèderlan. Eni roman ada nyeriterain atu orang muda nyang pèngèn bales dendem bakal dimatiinnya dia punya baba, cuman, mah, ujung-ujungnya juga' tu tukang pukul dia maapin. Pèrsi pèlem deri ni roman ada dibikin ama juragan Tan Boen Soan taon 1928.
Kulonan (janrah)

Cara **Kulonan** entu atu janrah atawa aliran bikin-bikinan nyang dilatarin gutekan bantaran Amrik (sokanan dipoyok "Kulon Kolot" atawa "Kulon Beringas") deri témpo Geroyok Mas Kaliporni taon 1849 ampé abisnya pengablakan taon 1890. Ni janrah biasanya kebungsel ama ceritera ra'yat Amrik Serèkat Kulon, wabilkusus Amrik Kidul-kulon, srènta Mèksiko Kulon ama Kanada Kulon. 

## Paranan
Item puti

Gambar **item puti** entu gambar nyang ngambrekin kelir item ama puti bakal mboléin beragem pentèr abu-abu kaga' . Kot-kotan, ni gaya juga' ada dibilang pemantaran abu-abu (*greyscale*) dalem setèlan tehnis.
Tempoyak

**Tempoyak** entu makanan khas nyang asalnya dari durén, enni tempoyak has dari Jambi, tapi kaga' cuman di Jambi, ada juga di daérah lain macem Palembang. Namanya diambil dari kata poyak, nyang maksudnya ngoyak daging durian pas lagi dibikin. Meskipun makanan enni dapet ditemuin di macem-macem daerah laén, versi Jambi punye ciri khas nyang ngebedain die. Salah atu kelebihan utame ada di pemilihan durian nyang dipake ama teknik fermentasi tradisional nyang uda diwarisin turun-temurun. Durian nyang dipake di Jambi dipilih ama cermet buat ngehasilin rase nyang lebih berade ame arome nyang lebih kuat, ngasiin nuansa nyang laén dari tempoyak daérah laén.

Buat kalangan penduduk Jambi sekitarnya, tempoyak entu salah atu makanan favorit nyang sering disajiin dalem macem-macem kesempatan. Be’in di acara-acara gede, macem perkawinan, tasyakuran, bebuka puase ame acara-acara budaya lainnya, makanan enni sering dijumpe’. Rasa ama arome die nyang khas ngebuat enni makanan banget didemenin ama penduduk Jambi.

## Cara bikin
Pertamanyé durian dikupas dulu, dagingnyé diambil, abis entu dimasukin ke wadah nyang rapet, ditutup bener-bener, terus didiemin kira-kira seminggu. Selama didiemin entu, durian jadi ferméntasi, makanyé tempoyak baunya nyegrak bener, rasanya asem nendang. Durian nyang udah difermentasi entu jadinye tempoyak, terus bisa diolah lagi campur bahan laén. Biasanye dipake buat campuran masakan, salah satunye gulai. Dari situ keluar rasa ama aroma baru nyang bikin masakan jadi tambah sedep dan beda dari nyang laen.  

## Ruju'an
Wong besudara

**Wong besudara** entu beroyotan tiga abang-adé Tionghoa tukang dalang ama sènter pèlem nyang getap di industri bikin pèlem Hindia Nèderlan (wayah gini Indonésia). Ni anak tiga nama – **Nelson** (1895–1945), **Joshua** (1906–1981), ama **Othniel** (1908–1986) punya baba tukang kotbah Geréja Advent, juga' tau deres di Amrik Serèkat sebelon mijah ke Sionghay bakal ngejejegin The Great Wall Productions.
Potong bob

**Potong bob**, juga' digero' **bob** doang, entu atu hodeng potong bakal rambut nyang pongèsan ampé sedeng, nyang biasanya diratain kuliling pala sekiteran rahang, kaga' panjangan deri pundak, sokanan juga' disetil anakan di jidatnya. Potong bob punya pakem ada ngablakin belakang lèhèr serènta ngejaga rambut kaga' kena pundak.
Rendang Cempedak

Rendang Cempedak nih sebenernye variasi nyang unik dari masakan rendang. Bahan utamenye bukan pake daging sapi atawa kerbo kayak rendang nyang biasanye kita makan, tapi makenye buah cempedak mude. Nah, kuliner nyang satu ini emang aslinye dateng dan berkembang di Kabupaten Kerinci, Provinsi Jambi, daerah Sumatera sono.. 
Kalo bedanye ama rendang daging nyang ngetop di Minangkabau (Sumatera Barat), rendang cempedak ini emang makenye hasil bumi lokal nyang melimpah, ya itu buah cempedak (buah tropis nyang mirip-mirip nangka). Bau buahnye nyang khas pas bener pas dicampur ama bumbu rendang, jadilah masakan nyang unik—ada rasa pedes, gurih, ame manis-manisnye dikit . 

## Sejarah ame Asal-usulnye

Rendang sendiri sebenernye udah kesohor sebagai masakan nyang aslinye dari tradisi kuliner orang Minangkabau di Sumatera Barat. Di sono, rendang daging emang jadi masakan nyang istimewa bener pas lagi ada hajatan atawa upacara adat. Kalo ditilik dari sejarahnye, rendang nih dapet pengaruh dari bumbu rempah pedagang India ame Arab nyang masuk ke Nusantara dari ratusan taun nyang lalu. Nah, pelan-pelan deh itu masakan berkembang jadi macem-macem jenis ngikutin ciri khas tiap daerah.. Rendang Cempedak nih munculnye bukan cuma gara-gara pengen bikin kreasi baru doang, tapi emang lantaran ngikutin keadaan alam ame budaya lokal di Jambi. Di daerah kayak Kerinci, buah cempedak nyang melimpah ruah dimanfaatin bener-bener biar bisa jadi lauk utama. Nah, hal ini ngebuktiin kalo tradisi rendang tuh kaga kaku, kaga cuma matok di satu bahan itu-itu aja, tapi bisa nyesuaiin ame ape nyang ada di lingkungan sekitar kite . 

## Ciri Khas Buah Cempedak

Nah, kalo ngomongin soal ciri khasnye, Rendang Cempedak nih punya gaya tersendiri nyang beda ame rendang biasanye. Biarpun bahan utamenye buah, tapi pas udah mateng, teksturnye tuh unik bener—jadi rada kenyel-kenyel kayak daging, jadi pas digigit berasa mantep di mulut.

Biarpun namenye bawa-bawa kata 'rendang', Rendang Cempedak nih punya beberapa ciri khas nyang bikin die beda ama rendang nyang biasanye kite kenal. 

Bahan Utamenye: Cempedak mude nyang dipotong kotak-kotak kayak dadu, terus kudu direbus atawa direndem dulu biar getahnye ilang. Nah, itu dia nyang jadi bintang utamenye di dalem masakan ini. 

Bumbu ame Rempah-rempahnye Bumbu tradisional rendang nyang dipake kayak begini nih:

Sereh, Daun jeruk purut, Asem kandis, Daun kunyit, Cabé, Bawang merah ame bawang putih Jahe ame lengkuas, Garem ame gule. 
Semuenye dipake biar rasanye mantep dan bumbu rempahnye berasa bener di lidah .

## Ruju'an
Komplèk Candi Muaro Jambi

**Komplèk Candi Muaro Jambi** ièlah nama atu komplèk candi Buda di Kabupatèn Muara Jambi nyang ada di Propinsi Jambi. Ni komplèk jaraknya kira-kira 26 kilo ke wètan deri kota Jambi. Nyang bikin enni komplèk, mah, kerajaan Melayu kuno, semasa abad ke-17 ampè 13 Masehi. Jenggarnya ni komplèk barang 12 km2, nyang ngemparak 7,5 kilo sepanjang bantaran kali Batang Hari. Jumblah candi nyang uda digali, mah, baru sembilan candi doang. Malahan masih ada sekitaran lapan puluh reruntuhan candi lagi nyang belom sempet digali. Ni komplèk candi termasup atu deri beberapa komplèk candi kuno di Asia Kidul-wètan nyang kerawat lumayan baék. 

## Paranan
Batang Hari

**Batang Hari** (atawa Sungai Hari) nyang orang lebih kenal ama sebutan Sungai Batanghari entu sungai paling panjang di Pulo Sumatra nyang letaknye di Provinsi Jambi ama Sumatra Barat, Indonésia.

## Elmu Aer
Ujung deri Sungai Batanghari Ini sungai panjangnye kira-kira 800 km. Maté aérnye asalnye deri Gunung Rasan (2585 m), terus nyang jadi ulu Batang Hari ini nyampe ke Danau Di Atas, nyang sekarang masuk wilayah Kabupaten Solok, Provinsi Sumatra Barat. Alirannye ngalir ke arah selatan nyampe ke daérah Sungai Pagu, sebellom belok ke arah ngetan (timur).

Aliran deri ini sungai ngelewatin macem-macem daérah nyang ada di Provinsi Sumatra Barat ama Provinsi Jambi, kayak Kabupaten Solok Selatan, Kabupaten Dharmasraya, Kabupaten Bungo, Kabupaten Tebo, Kabupaten Batang Hari, Kota Jambi, Kabupaten Muaro Jambi, ama Kabupaten Tanjung Jabung Timur, sebellom lepas ke lautan ngetan Sumatra deket Muara Sabak.

Di Batang Hari ini, banyak sungai laén nyang muaranye ke mari, di antaranye entu Batang Gumanti, Batang Bangko, Batang Sangir, Batang Momong, Batang Pangian, Batang Timpeh, Batang Siek, Batang Jujuan, Batang Tebo, Batang Tabir, Batang Tembesi, ama nyang laén-laén dah.

## Daérah Aliran Sungai (DAS)
Batang Hari entu DAS nyang paling jembar nomer dua di Pulo Sumatra, nyakup luas daérah tangkapan aér (*catchment area*) kurang lebih 44.215 km². Sekitaran 76% wilayah DAS Batang Hari adanya di Provinsi Jambi, sisanye masuk ke wilayah Provinsi Sumatra Barat.

Di belah tenggara, DAS Batanghari dampingan ama DAS Musi, ya'entu DAS nyang paling jembar nomer satu di Sumatra nyang luasnye nyampé 62.654 km². Kalo di belah barat laut, DAS Batanghari batesan ama DAS Indragiri nyang luasnye 23.089 km². Nah, DAS Musi, DAS Batanghari, ama DAS Indragiri ini tigé-tigényo muara ke pesisir panté ngetan (timur) Sumatra.

Kebalikannye, di punggung Pegunungan Bukit Barisan, DAS Batanghari batesan juge ama banyak DAS kecil di bagian ulunye. DAS-DAS kecil ini alirannye muara ke panté kulon (barat) Sumatra, kayak DAS Seblat, DAS Dikit, DAS Manjunto Selagan, DAS Indrapura, ama beberapa DAS laénnye nyang biasonye punya aliran nyang curam ama lebih péndék.

## Padanan
Sekapur Sirih

Tari sekapur sirih entu tarian tradisional nyang datang dari proinsi Jambi jadi bentuk penyambutan ke tamu penting. Nurut beberape sumber, tarian enni pertama kali diperkenalin ape diciptain pas taun 1962 ame seniman laran nye Firdaus Chatap. Dulu nye gerain die masih dasar belon sekompleks macem sekarang, abis entu dikembangin lagi, ditate ulen ama seniman laen, dilengkepin ama properti ama iringan musik. Enni tarian bisa dibilang baru dalam konteks tradisi tarian Indonesia, tapi ude nancep kuat jadi identitas budaya Jambi.  

## Makna tarian
Pungsi utama tari eni entu jadi tarian penyambutan tamu, termasuk tamu kehormatan nyang dateng ke daérah Jambi. Tujuan nyang kekandung cukup dalem nya entu selain nyambut tamu, tarian eni nyerminin sifat ngejeblak, ama keramahan-tamahan. Penamaan *sekapur sirih* sendiri pun die punya makna. *Sirih* jadi daun sirih nyang biasa dipake jadi simbol adat dalam budaya Melayu, ama sekapur dapet diartiin jadi bilang penganter apa dia punya sambutan. Jadi tarian enni macem nyuguin sirih sambutan. Gerain tari die bukan sembarangan, ade struktur iring tujuan tiap gerain die. Nurut penelitian, tarian enni pun die ragam gerak nyang dapet nyampe sekitar 17 jenis ragam gerak. 

## Ruju'an
Talè Naèk Haji

**Talè Naèk Haji** (nyang dikenal juga sebutan *Butalè Haji*, *Talè Nèk Jèi*, *Talè Joi*, atawa *Talè Berangkat Haji*) entu tradisi seni ngomong punyanya orang Kabupaten Kerinci ama Kota Sungai Penuh, Provinsi Jambi, Indonésia. Tradisi enih udah dilakonin turun-temurun dari jaman dulu ampè sekarang, utamanya pas lagi pegelaran pelepasan calon jemaah haji nyang mau berangkat ke Tanah Suci Mekkah.

Talè Naèk Haji enih udah masup jadi salah atu Warisan Budaya Takbenda deri Jambi bebarengan ama daftar resminya di Kementerian Pendidikan Dasar dan Menengah Republik Indonesia nyang nomor registernya 362/M/2019.

## Etimologi èn Asal-Usulnya
Istilah kata "Talè" punya beberapa arti kalo diliat deri asal-usul katanya:
* Dari basa Sanskerta tala nyang artinya ukuran bunyi atawa segala hal nyang ada urusannya ama bebunyian nyang ada iramanya.
* Dari basa Arab tahlil, entu nyang artinya pernyataan orang Islam kalo kagak ada Tuhan selaèn Allah nyang dibacanya *Lailahaillallah*. Orang nyang lagi tahlilan (baca tahlil) seringan bawainnya pakè irama kaya orang nyanyi, nah dari situ deh istilahnye berubah jadi Tale nyang artinye lagu.

Munculnye tradisi Talè emang rapet banget kaitannye ama masuk ama berkembangnya agama Islam di Kerinci. Hal ini makin kuat lantaran ada selipan kata "hu ala" atawa "alaahu ala" (nyang asalnya dari kata Hu Allah ama Allahu Ta'ala) di dalem bait-bait pantunnye. Ini ngebuktiin kalo seni budaya enih emang dipake jadi alat buat nyebarin agama Islam ke masyarakat Kerinci.

## Paranan
Kebakaran KM Barcelona V 2025

**Kapal Motor (KM) Barcelona V** nya'entu kapal nyang punya motor nyang jalan deri Kepulauan Talaud ke Manado, nyang kelulup api pas Ahad,  20 Juli 2025. Ni kapal punya manipès bilang ada 280 penumpang èn 15 kru dalem ini kapal. Kebakaran di kapal ini dibilang karena ada nyang meledak dalem ruang mesin.

## Pantaran
Jemaat Wetu Telu

**Jemaat Wetu Telu** (Basa Indonésia : *Tiga Waktu*) nya'entu jemaat Supisme dalem orang Sasak nyang tinggal di pulo Lombok, kususnya Lombok Lor, dalem ngepraktèkan Selam. Jemaat tarèkat ini juga percaya kalo ada roh leluhur èn kekuatan gaib nyang tinggal dalem benda. Orang bilang ini tarèkat ada pas Selam disebarin di Lombok oleh Giri Kedaton dari pulo Jawa nyang kenalin Selam ke orang-orang Sasak secara bertahap.

## Pantaran
Gua Callao

**Gua Callao** (bacanya: [ˈkalaʊ]) yaentu salah atu dari 300 gua batu kapur yang ada di Barangay Magdalo sama Quibal, daerah Peñablanca. Jaraknya kira-kira 24 km di sebelah timur laut Kota Tuguegarao, ibu kotanya Provinsi Cagayan. Lokasinya ada di dalem kawasan Bentang Alam ama Laut Lindung Peñablanca, persis di kaki gunung Sierra Madre Utara, Pulau Luzon, Pilipina.

Nama kotanya, Peñablanca, asalnya deri bahasa Spanyol nyang artinya "batu putih". Nama eni dipake gara-gara di sono emang banyakan batu kapur putihnya. Gua ini pertama kali digali taun 1980 ama Maharlika Cuevas. Isinya ada tuju ruangan yang dipamerin, mangkanya jadi tempat wisata alam paling kondang di Provinsi Cagayan. Pas Pebruari 2020, tempat ini resmi diakuin jadi aset budaya penting di Pilipina.

Di dalem gua ini juga ditemuin fosil manusia purba nyang idup di zaman Pleistosen Akhir. Pertama kali ditemuin taun 2007 ama timnya Armand Salvador Mijares dari Universitas Pilipina. Taun 2019, dipastiin kalo itu emang jenis manusia purba yang dulu belum ketauan dan sekarang udah punah—namanya Manusia Callao atau Homo luzonensis.

## Status Perlindungan
Gua Callao dulu pernah didatengin ama Gubernur Jenderal Amerika Serikat, namanya Theodore Roosevelt Jr., pas taun 1932. Pas dia lagi ngejabat itu, dia bikin sistem Taman Nasional di negara Pilipina. Caranya entu lewat disahinnya Undang-Undang Nomor 3195 di taun 1932 juga.

## Paranan
Pegunungan Bukit Barisan

**Pegunungan Bukit Barisan** nya'entu deretan atau jajaran gunung nyang ngebentang sepanjang 1.650 kilo dari ujung lor (Aceh) ampé ujung kulonnye (Lampung) di Pulo Sumatra. Kecatet ada barang 35 gunung di Bukit Barisan ini. Mulai deri Gunung Bandahara di Aceh Tenggara ampé Gunung Tanggamus di Lampung. Rangkaian gunung-gunung ini punya puncak nyang paling jangkung, ya'ni Gunung Kerinci nyang jogrognye di Jambi, tingginye nembus 3.805 meter di atas permukaan laot. Selain entu, Pegunungan Bukit Barisan letaknye deketan ama tempat ketemunye lempeng tektonik Eurasia ama Australia.

Sebutan "bukit" dipaké lantaran dalem istilah Melayu lama, kata "bukit" ama "gunung" entu artinye sama baé. John Crawfurd (1856) nyatet kalo kata "bukit" dalem bahasa Melayu punya arti nyang sama ama "gunung" dalem bahasa Jawa, sedangkan masyarakat Lampung nyebutnye *Hamatang*. Kedua istilah entu emang dipake buat nandain tempat-tempat nyang jangkung. 

Lantaran jadi tulang punggung Sumatra, Bukit Barisan punya peran penting banget jadi sumber aèr buat semua kali-kali gede di pulo ini. Kali-kali nyang muaranye di pantai kulon (Samudra Hindia), kaya' Alas ama Batangtoru, atawa nyang muaranye di pantai wetan (Selat Malaka), kaya' Indragiri, Batanghari, ama Musi, terus Way Semaka, semuanya mah hulu deri Bukit Barisan.

## Paranan
Uniwersitèt Islam Gajah

**Uniwersitèt Islam Gajah**  (lèter pèndèk **IUG** atawa **IU Gajah**, hurup Arab Gundul: الجامعة الإسلامية بغزة) ièlah atu uniwersitèt mandiri Palestèn nyang udah bediri deri taun 1978 di Gajah Kota. Ni uniwersitèt ièlah jejegan didikan tinggi nyang paling awal nyang ada di Jalur Gajah. Ni uniwersitèt ada punya 11 pakultas nyang bisa ngasih gelar sarjana (BA èn BSc), magister (MA, MSc, èn MD), doktor (PhD), diploma ama diploma tinggi, kaga' ketinggalan dia juga punya 20 sintrem penelitian èn insitut, ama Rumah Sakit Persahabatan Turki-Palestèn.

Ari gini, Uniwersitèt Islam Gajah enni udah amprah-imprih, dah, ngalamin kena serangan udara, nya'entu pas perang Gajah taun 2008–2009, konplik Isroèl-Gajah taun 2014, ama perang Gajah nyang baru-baru enni.

## Paranan
2026

**2026** (**[[Angka Romawi|MMXXVI]]**) ya'entu taon wayah gini, èn taon biasa nyang dimulai ari Kemis dalem almenak Grégorian.

## Ruju'an
Taon Baru

**Taon Baru** ya'entu waktu atawa ari di mana taon almenak nyang baru dimulain èn jumblah taonnya nambah atu. Banyak budaya keriain ni ihwal paké macem-macem cara. Di almenak Grégorian, atu sistim almenak nyang paling banyak nyang maké sekarang, Taon Baru terjadi tanggal 1 Januari (Ari Taon Baru, diduluin ama Malem Taon Baru). Ni juga' ari pertama taon di almenak Julian aseli ama almenak Romawi (seabis taon 153 SM).

## Ruju'an
Djadoeg Djajakoesoema

Djadoeg Djakakusuma brojol di Temanggung, 1 Agustus 1918, nya' entu pemeran ame sutradara pilem Indonesia nyang perne maén dalem pilem *Perempuan dalam Pasungan* pas taun 1980. Die ngeduluin karier die jadi pengalih sablak drama ame pemain pilem. Sementara para pemuda Indonesia lain die sibuk berperang di pertengahan taon 1940-an, Djakakusuma ama dia punya rekan, Usmar Ismail ngadon sibuk belajar bikin pilem dari Dr. Uyung, Andjar Asmara, ama Sutarto. Kaga' lama ama Usmar Ismail die ngediriin Perfini. Djakakusuma habis entu belajar pilem ame teater di Universitas Washington ama Universitas Southern California.

## Jaman muda
Djajakoesoema lahir dari orang priayi, Raden Mas Aryo Djojokoesomo, dari pernikahannya ama Kasimah. Die anak kelima dari enem bersodara, idupnye cukup enak lantaran bokapnye sebagai pejabat pemerintahan.

Pas mase mudanya, die doyan banget nonton pertunjukan panggung, macem wayang kulit ame tari tradisional tayuban. Kadang-kadang die diem-diem cabut dari rumah malem-malem cuma buat nonton pertunjukan begituan. Bareng temen-temennye, die juga suka maenin cerita pengantar tidur nyang diceritain emaknya. Waktu pilem-pilem impor dari Hollywood mulai diputer di Indonesia, die jadi penonton setie pilem Barat, termasuk pilem-pilem nyang dibintangin ame Charlie Chaplin.

## Karier di pilem
Pada taun 1972, Djadoeg Djajakoesoema, nyang ude dikenal lewat pilem *Harimau Tjampa* taun 1953, ngebikin pilem *Malin Kundang (Anak Durhaka)*. Pilem entu dibintangin ame Rano Karno, Putu Wijaya, ame Fifi Young, terus diproduksi ame Remadja Ellynda Film. Ade peneliti asal Prancis, namanye Pierre Labrousse, nyang nyusun kamus bahasa Indonesia-Prancis nyang cukup berpengaruh, nyebut kalo pilem entu termasuk salah satu dari sedikit pilem Indonesia di jaman entu nyang bener-bener nyasar ke kelompok etnis ame daerah tertentu.

## Paranan
Grokipédi

**Grokipédi** entu ènsiklopédidaring nyang maké kecerdasan buatan (AI). Nyang bikin entu xAI, perusahaannya Elon Musk, terus baru dinetesin tanggal 27 Oktober 2025. Pas tanggal 28 Oktober 2025 aja, ini situs udah punya kira-kira 900.000 tulisan nyang semuanya dibikin ama AI.

Isi tulisannya dibikin ama diedit langsung ama modél basa Grok. Terus, entu makalah juga udah diperiksa bener-kaga'nya (cek fakta) ama si Grok itu juga. Elon Musk masang Grokipédi buat jadi saingannya Wikipédi, biar bisa ngebersihin segala macem propaganda nyang ada di Wikipédi.

## Sejarah
### Pengumuman
Pas bulan September 2025, Elon Musk ngomong kalo xAI lagi ngebangun ensiklopédi online baru nyang dibikin ama AI. Nantinya entu barang dikasi nama Grokipédi. Elon bikin begini gara-gara dia sering ngeritik Wikipédi nyang katanya pilih-pilih pihak (bias idiolohi). Sebenernya, nyang ngusulin ama ngasi nama entu si David O. Sacks pas lagi acara umrup All-In di awal bulan itu. Kalo liat deri pengumumannya sih, pusat ilmu ini bakalan disetir ama AI nyang dirancang buat nyaingin Wikipédi, tujuannya biar kaga ada lagi tuh nyang namanya berat sebelah, salah-salah data, ama pikiran nyang condong ke satu pihak doang. Media Gizmodo ampe nyamain rencana ini ama proyék Conservapedia nyang pernah ada taon 2006 dulu.

Pas tanggal 6 Oktober 2025, Elon Musk ngomong lagi kalo Grokipédi versi "coba-coba" (beta) bakalan dinetesin akhir bulan entu. Tapi eni proyék ini sempet ketunda dikit di bulan Oktober lantaran urusan ngerapiin kualitas isinya.

### Penetesan

Grokipédi resmi dinetesin tanggal 27 Oktober di alamat grokipedia.com, isinya udah ada lebih deri 800.000 makalah. Ada beberapa makalah nyang emang rada-rada mirip ama Wikipédi, tapi cara nulis sumber kutipannya mah bèda. Di situsnya keliatan kalo itu masing versi awal banget alias "0.1" dan terus sempet mati bentar (gangguan) kaga lama abis dinetesin.

## Paranan
Sètu Baèkal

**Sètu Baèkal** atawa **Baykal** entu atu sètu patahan ama juga' sètu paling dalemnya seantéro dunia. Ni sètu ada nanggrak di bekidulnya Sibéria, Ruslan, dikepit Oblas Irkutsk di belah belor-bekulonnya, ama Kiblik Buryatia di bekidul-belètannya.

Dengen dia punya jembar bangsa —gedéan dikit deri negeri Bèlgi—Sètu Baèkal jadi dunia punya sètu paling gedé nomer tuju ngikut jembar pelampangnya, juga' jadi sètu paling gedé nomer dua di Éurasia abisnya Laot Kaspi. Hata, lantaran ni sètu juga' kerèken paling dalem, dengen bagèan ales paling dalemnya , Sètu Baèkal juga' jadi sètu aèr tawar paling belèbèr, nyang isi aèrnya lebi kurang  atawa nyaris 22–23% deri sedunia punya aèr pelampang, gedéan deri ambrekan isi kabèhan Sètu Besar di Amrik Lor. Ni sètu juga' keètung sètu nyang kebentuknya paling kolot lebi kurang 25–30&nbsp;juta taon nyang liwat, serènta juga' nyang aèrnya paling bening. Dinyana-nyana, ni sètu ada ngelah bangsa 19% deri kabèhan aèr tawar nyang kaga' beku di ni planit.

## Catetan

## Paranan
Bachtiar Effendi

**Bachtiar Effendi** (juga' diéja **Bachtiar Effendy**; brojol abis 1903&nbsp;– wapat 1 April 1976) entu tukang lakon ama dalang pèlem Indonésia nyang juga' getap jadi tukang tanggep budaya. Ni orang masup ke jagat pèlem-pèleman taon 1930, sampé ada nelorin berapa jebrolan ama pabrik Tan's Film sebelon nimbrung ama paguyuban tonil Dardanella. Kelar idup barang sepulu taonan di negeri Melaya Inggris, dia ada kombali ke Indonésia bakal ndalangin berapa pèlem sebelon ditanggrakin di Itali jadi *atase pers*. Dia mandek di entu negeri ampé ujung dia punya idup, secara dia ditampik di Indonésia lantaran nyokong Pemerèntah Rèpolusi Kiblik Indonésia.
Robin Hud

**Robin Hud** entu jagoan garong hébat nyang aselinya nongol di ceritera ra'yat Inggris juga' masup di bejibun bikinan sastra, tonil, ama pèlem-pèlem. Orang bilang, mah, ni jago atu pinter betul maèn panah ama maèn golok. Di barang berapa pèrsi ceritera, dia ada dibilang brojol deri kalangan orang tinggi; kotan-kotan, mah, di pengabaran ulang wayah ginian, dia juga' dinyana tau ngikut pasukan Perang Salib sebelon balik ke Inggris, pas dia engeh kalo tanahnya udah pada dicaplok ama Sarip Notingem. Di pèrsi paling kolot nyang kecatet, dia dianggep orang kaum *yeoman*. Adatnya, sih, dia punya tampang dipakéin ijo-ijo. Gini ari, mah, orang banyakan taunya dia punya abet "ngegarong banda orang bepunya bakal ngasiin orang susa".

## Paranan
Tan's Film

**Tan's Film** entu atu pabrik pèlem di Hindia Nèderlan  (sekarang Indonésia). Ni pabrik dijejegin ama Tan Koen Yauw bareng Tan Koen Hian ari bulan 1 Sèptèmber 1929. Ni pabrik punya bikinan pèlem sasarannya banyakan bakal kaum Indonésia pribumi. Pèlem mulaan nyang dibikin ama ni pabrik, *[[Nyai Dasimah|Njai Dasima,]]* jebrol taon 1929. Ada kabèhan 15 pèlem nyang dibikin ama ni pabrik sebelon dibubarin ama Jepang. Abis entu, Tan's Film punya juragan (Tan Koen Yauw ama Tan Koen Hian) ngejejegin Tan & Wong Bros taon 1948 bakal ngelajengin dia pada punya ambah-ambahan di jagat pèlem-pèleman.

## Paranan
Bolu kojo

**Bolu Kojo** nya'entu kué daèrah Sumatera Kidul èn daèrah sekulilingnya, utamanya Jambi, Rio, èn Bengkulu. Kata "kojo" asalnya deri kata "*kemojo*" nyeng artinya *"frangipani"*. Dinamain pegitu soalnya bentuk tu kué punya loyang macem kembang *frangipani*. Ni kué sokanan ditanjain pas upacara terdisionil.

Bolu kojo dijadiin kué has Pelèmbang nyeng setimèwa soalnya jaman baheulanya, nih, ya, tu kué dijadiin jadi panganan orang-orang gedéan atawa sultan-sultan bakal gelar upacara agama kalo ga' kalo mau ngundang tamu kehormatan. Bolu kojo entu dikeja lantaran nyampurnya budaya Kumpeni ama Pelèmbang nyeng jadiin ni kué jadi has.

Sokanan ni kué ditanjain wayah titèt barengan ama kupi. Bagèn ènak rasanya, ni bolu kojo dikeja maké endog bèbèk èn wanginya entu asalnya deri daon pandan nyeng dicampur ama daon suji jadinya ada punya rasa nyeng rada laèn. Bolu kojo sokanan ditanjain pas Lebaran èn tahlilan kalo ada nyeng wapat.

Bolu kojo warnanya ijo lantaran gabregan pandan atawa daon suji, nyeng wanginya ngeja seger banget. Ora kaya' kué kebanyakan, ni bolu kojo gableg rasa-rasa nyeng manis èn legit bener.

## Paranan
Burgo

**Burgo** nya'entu panganan has deri Pelèmbang èn Jambi.. Taon 2021, diguyub jadi panganan kecil èn bukan nyeng utama. Ni panganan bolé ditemuin di warung-warung Pelèmbang èn sokanan ditanjain  barengan ama panganan laèn, kaya', lakso, laksan, èn celimpungan. Burgo bakal rada ènakan kalo dimakan anget-anget, jadinya warung-warung sokanan jualan ni panganan maké dapur bakal dianget-angetin. Bahan utamanya burgo nya'entu beras, sagu, ikan gabus, èn aèr. Terusannya, pas mbikin burgo gè' maké bumbu-bumbu tambaan, kaya', laos, ketumbar, kemèri, kencur, temu kunci, bawang mèra, bawang puti, gula puti, daon salam, èn kapur siri secuplek baé.

## Paranan
Té'wan

**Té'wan** nya'entu panganan has deri Pelèmbang, Sumatera Kidul nyeng dikeja deri campuran daging ikan èn tepung kanji, nyeng dikeja buletan kecil-kecil, terus ditanjain paké koah udang nyeng béda. Sokanan pelengkep té'wan entu so'un, bengkoang, èn jamur, serènta disuirin daon bawang, selèdri, èn bawang gorèng. Té'wan asalnya deri kata "*Berkotek samo kawan*" nyeng kalo dilongok deri basa Pelèmbang artinya "ngobrol ama temen" atawa deri basa Ho'kièn *tâi-oân* (台丸) yang diucapin mirip ama Taiwan.

## Paranan
Mi celor

**Mi celor** nya'entu panganan mi nyeng asalnya deri Jambi èn Pelèmbang, Sumatra Kidul, Indonésia. Kata "celor" kalo diliat deri basa Pelèmbang artinya "digodog di aèr panas". Terus, tu mi dicampurin koah santen èn kaldu udang nyeng kentel èn gurih, terus ditanjain lengkep ama endog nyeng uda direbus, togé, èn kucay. Lèbar-lèbar banget mi nyeng dipaké, macem mi acéh atawa mi Jepang. Mi nyeng dipaké bakal ngeja mi celor sokanan warnanya kuning atawa sokanan digero' mi telor.

## Paranan
Modèl

**Modèl** nya'entu panganan has deri Pelèmbang, Sumatera Kidul. Modèl entu sebenernya dikeja deri adonan nyeng sama percis ama pèmpè' kapal selem. Bédanya, modèl diisi ama tahu terus digorèng sebelon ditanjain. Waktu ditanjain, modèl dicampur ama koah modèl nyeng dikeja deri kaldu udang. Terus, dipasupin bihun, sokanan dicampur ama bontèng èn udang rebon.

## Sejarah
Modèl entu udah dikeja semprakan abad ke-16 di Pelèmbang, wayah Kesultanan Pelèmbang. Awal-awalnya, ni panganan dikenalin "kelesan", nyeng artinya bisa tahan lama kalo disimpen. Modèl awal-awalnya dikeja ama orang Pelèmbang asli, cuma dijual ama orang Tionghoa nyeng udah cenjogrog di Pelèmbang pas wayah entu. Ni panganan jadi bagéan deri adat èn sokanan ditanjain di ruma limas, rumanya orang Pelèmbang.

## Paranan
Telok Menado

**Telok Menado** nya'entu atu telok nyang keperna di semenanjung lor Pulo Sulawési, pas bener di Propinsi Sulawési Lor. Kota Menado adanya di pinggiran telok enni, terus pemandangannya èmang kesohor banget lantaran cakepnya alam bawah laot nyang jadi bagèan dari Taman Nasional Bunakèn. Ada berapa daèrah aliran kali nyang muaranya langsung ke telok enni, di antaranya kaya' Sungai Paniki, Sario, Malalayang, ama nyang paling gedé entu Kali Tondano.

Berapa taon belakangan, mah, Telok Menado lagi sering kena bencana lingkungan, kaya' masalah reklamasi panté ama urusan rusaknya ekosistem terumbu karang. Udah mulain ada berapa pihak nyang bikin kajian bakal mahamin ama nyari jalan keluar buat ngatasin dampak perubahan lingkungan entu.

## Longok juga'

* Cagar Alam Gunung Tangkoko Batuangus
* Sètu Tondano
* Gunung Klabat
* Gunung Sempu

## Rujukan
Pulo Sulawési

**Sulawési** nya'entu atu deri empat kepuloan Sunda Gedé èn jadi pulo nyeng paling gedé nomor 11 di dunia. Pulo Sulawési keperna di belètannya pulo Kalimantan, bekulonnya Maluku, èn bekidulnya Mindano èn pulo Sulu, Pilipènen. Cuman pulo Sumatra, pulo Kalimantan, èn pulo Papua nyeng gedéan jembarnya. Terus ni pulo punya orang rada dikitan dari pulo Jawa ama pulo Sumatera.

Pulo Sulawési nyangkup empat ujung, nya'entu Ujung Lor, Ujung Wètan, Ujung Kidul, èn Ujung Kidul-wètan. Ada tiga telok nyeng mbelèk ni ujung pada,  nya'entu telok Tomini, telok Tolo, èn Telok Boné.

Selat Makasar njembar di pinggiran kulon èn mbelèk ni pulo èn pulo Kalimantan. Terus, pulo Sulawési juga' keperna di ketemuan tiga lèmpèng bumi, nya'entu lèmpèng Èrasia, lèmpèng Indo-Ostrali, èn lèmpèng Laotan Anteng. Ni ngelantarin Sulawési gableg bentukan nyeng rada njelimet.

## Paranan
Pulo Bunakèn

**Bunaken** entu sebuah pulo seluas 8,08 km² di Teluk Manado, nyang terletak di utara pulo Sulawesi, Indonesia. Pulo ini merupakan bagian dari kota Manado, ibu kota provinsi Sulawesi Utara, Indonesia. Pulo Bunaken dapet ditempuh ama kapal cepet (*speed boat*) atawa kapal sèwaan ama perjalanan sekitar 30 menit dari pelabuhan kota Manado. Di sekitar pulo Bunaken terdapat taman laut Bunaken nyang merupakan bagian dari Taman Nasional Bunaken. Taman laut ini punya biodiversitas kelautan salah satu nyang paling tinggi di dunia. Selam scuba menarik banyak pengunjung ke pulo ini. Secara keseluruhan taman laut Bunaken meliputi area seluas 75.265 hektare ama lima pulo nyang berada di dalemnya, yakni Pulau Manado Tua (Manarauw), Pulau Bunaken, Pulau Siladen, Pulau Mantehage berikut beberapa anak pulonya, ama Pulau Naen. Meskipun meliputi area 75.265 hektare, lokasi penyelaman (*diving*) cuma terbatas di masing-masing pantè nyang ngelilingin kelima pulo itu.

Taman laut Bunaken punya 20 titik penyelaman (*dive spot*) ama kedaleman bervariasi ampè 1.344 meter. Dari 20 titik selam itu, 12 titik selam di antaranya berada di sekitar Pulo Bunaken. Dua belas titik penyelaman inilah nyang paling sering dikunjungi penyelam ama pecinta keindahan pemandangan bawah laut.

Sebagian besar dari 12 titik penyelaman di Pulo Bunakèn bejèjèr dari bagian tenggara ampè bagian barat laut pulo tersebut. Di wilayah inilah terdapat *underwater great walls*, nyang disebut juga *hanging walls*, atawa dinding-dinding karang raksasa nyang berdiri vertikal ama melengkung ke atas. Dinding karang ini juga jadi sumber makanan bagi ikan-ikan di perairan sekitar Pulo Bunakèn.

## Senggetan luar

* Dewan Pengelolaan Taman Nasional Bunaken
* North Sulawesi Tourism Promotion Board , Official Website of the North Sulawesi Tourism
Promotion Board (NSTPB)
* N.S.W.A, Official website for North Sulawesi Water Sport Association
* Seacology Reef Rehabilitation Project on Bunaken  Seacology
Sètu Tondano

**Sètu Tondano** ya'entu atu sètu nyang keperna di Sulawési Lor, nyang kecempet ama Pegunungan Lembean, Gunung Kaweng, Bukit Tampusu, èn Gunung Masarang. Ni sètu dikiterin ama propinsi punya jalan nyang ngejuntrungin macem-macem kota kaya' Tondano atawa kecamatan kaya' Tondano Wètan, Eris, Kakas, Remboken, èn Tondano Kidul. Ni sètu ngasilin ikan-ikan kali kaya' ikan mujaèr, udang karang èn sepet.

Jaraknya sekitar 40km deri propinsi punya hopstad Menado. Dia punya jembar kurang lebi 4000 hèktar, mangkanya ni sètu jadi sètu nyang paling gedé di Sulawési Lor.

## Sènggètan luar
Nasi minyak

**Nasi minyak** nya'entu panganan has Melayu nyeng kena aru-aruan deri Wètan Tenga èn negeri Hindi nyeng ngelancong ke Jambi, Pelèmbang, èn Rio Kepuloan. Ni panganan rupanya kaya' nasi nyeng dimasak maké minyak samin èn rempa-rempa has Nusantara, Hindi, èn Wètan Tenga. Kalo dilongok, nasi minyak keliatannya kaya' nasi kebuli atawa nasi biryani. Nasi minyak sokanan ditanjai bareng ama macem-macem timpalan, kaya' gulé tèpè' ikan, daging malbi, saté pentol, ayam gorèng, acar timun, kismis, èn sambel nanas.

Nasi minyak gableg rasa nyeng gurih has rempa-rempa Wètan Tenga èn negeri Hindi nyeng wanginya tajem. Nasi minyak sokanan ditanja wayah ditanggap atu keriaan baé, kaya' kawinan, sukuran, Lebaran, Lebaran Aji, èn wayah bulan Puasa. Nasi minyak banyak cenggableg di semua propinsi Sumatra Kidul èn Jambi. Nasi minyak gè' kesohor jadi panganan has Melayu nyeng ditanja pas kawinan atawa keriaan di Tanjungpinang, Rio Kepuloan.

## Ruju'an
Imam Syafei

Imam Syafei (27 September 1918 - 9 September 1982), sering dieja Imam Sjafe’i, Imam Sapi’ie, Imam Syafi’ie, atau Imam Sjafei, enni orang kesohor ama panggilan Bang Pi’ie. Enni orang tokoh militer Betawi dan mantan Menteri Negara yang diperbantukan pada bidang urusan keamanan khusus dalam Kabinet Dwikora II. Syafei die punya julukan “Robin Hood daerah Senen”. Selama menjadi perwira TNI, die dikenal deket dengan Abdul Haris Nasution.

Brojol dari babe nye nyang jawara, Syafei jadi anak yatim pas usianye 4 taun. Selanjutnya, die dititipin ke ulama ame habis entu ke bibi die. Selama tinggal ame bibinya, die mulai ngediriin kelompok seumuran die ame nanti die die dipenjare. Abis bebas dari penjara, Syafei belajer tauan bele diri ame tauan nyang die dapet dipake buat jadi jawara Pasar Senen.

Selame masa Revolusi Nasional (1945-1949), Syafei bejueng ngelawan belande ame pun kelibet dalem operasi penumpasan pemberontein PKI di Madiun. Abis penyerahan kedaulatan, die ditempatin di Komando Militer Kota Besar Djakarta Raya ama pangkat kapten.

## Keidupan
Syafei pas usia nye 4 taun, die jadi anak jatim abis babe nye tewes ditusuk ame golok pas pengen nguasain pekan Senen. Seuse’ kematian babe nye, die dititipin ke ulame Kekemuke nyang laran nye Abip Qodir Al-Hadat. Selame beade dalem bimbingan Abip Qodir, die ngedapetin pelajaran di tauan agama ama bela diri.

Syafei habis entu tinggal ame ame bibinya, Zaenab, nyang ade buatan jadi pedagang di pekan Senen. Die pun mulai ngediriin geng nyang anggota die kediri dari anak-anak seusie die. Dalem geng entu, die nugasin orang entu buat ngumpulin bees ame sayur-sayuran di pekan Senen nyang nanti die bakal dikasi ke enya’ ame kedue adik die buat dikonsumsi. Aksi die dianggep jadi tindakan pencurian ampe-ampe die dijeblosin ke penjara tahanan khusus anak di Tangereng. Selame di penjara, die berhasil ngalein penguase penjara ame perkelahian nyang bejalan beberape nit. Dari situlah, die jadi sosok kepandang di penjara. Habis entu, die dibebasin ame balik ke pekan Senen.
Ayam tuturuga

**Ayam tuturuga** entu panganan kuliner khas Minahasa, Sulawesi Utara. Hidangan ini dibikin deri ayam nyang dimasak pake bumbu dasar kuning ama santen nyang dimasak sampe empuk bener ama mateng. Kalo diliat-liat, ayam tuturuga emang rada mirip ama opor ayam, mangkannya sering dibilang opor khas Manado di urusan dapur lokal.

Orang kata *tuturuga* asal-muasalnya ngerujuk ke masakan tradisional Minahasa nyang make daging penyu jadi bahan gacoannya. Kata *tuturuga* asalnya deri bahasa Manado nyang artinye penyu, dapet nyerep deri bahasa Portugis *tartaruga*. Deri dulunya, masakan tuturuga nyang bahan dasarnya daging penyu emang udah kesohor di banyak tempat Indonesia bagian timur, kayak Sulawesi Utara, Sulawesi Tengah, Maluku, ama Papua. Hari gini make daging penyu untuk masakan udah disetop, kaga dibolehin lantaran penyu udah ditetepin jadi hewan nyang dilindungin ama Pemerintah Indonesia. Kementerian Kelautan dan Perikanan ngelarang segala macem penangkepan, pemakean, ama jual-beli penyu barengan ama barang-barang turunannya. Pas udah dilarang, masyarakat akhirnya ganti bahan utama masakan tuturuga pake jenis daging laen, nah daging ayam deh nyang paling lumbrah dipake. Jaman sekarang, ayam tuturuga disajiin kaga pake daging penyu lagi ama udah dikenal jadi masakan bahan dasar ayam. Masakan ini biasanya dikeluarin pas ada acara-acara khusus, kayak kumpul keluarga atau perayaan adat Minahasa, termasuk acara pengucapan syukur.

## Rujuán
Èlmu kumpiuter

**Èlmu kumpiuter** () nya'entu èlmu nyang nyahoin barang-barang ngitung, peranti keras, ama peranti lunak. Èlmu kumpiuter ngecakup topik-topik kaya' kumpiuter, mulai deri algoritma ampè basa pemerogeraman, peranti lunak, ama peranti keras. Èlmu kumpiuter kebanyakan nyahoin pemerogeraman kumpiuter ama rèkayasa peranti lunak, beda ama tèhnik kumpiuter nyang banya'an nyahoin peranti keras dalem kumpiuter. Tapi èmang banyak nyang salah ama dua istilah entu punya arti.

## Pemerdataan
Konpèrènsi entu penting buat orang-orang èlmu kumpiuter nyang buat pemedataan. Beda ama bidang èlmu nyang laèn, orang-orang èlmy kumpiuter lebih demen nyang namanya artikel konpèrènsi ketimbang nerbitin jurnal. Soalnya eni bidang èlmu emang cepet banget berkembangnya, nyang buat eni bidang èlmu perlu cepet-cepet buat diripiu ama nerbitin asilnya, nyang èmang cocok ama terbitan konpèrènsi ketimbang jurnal. 

## Paranan
Donkervoort

**Donkervoort** (hurup Arab Gundul: دوڠکرفوة) nya'entu matskepé mobil balapan deri Nèderlan nyeng ngeja gandaran èntèng èn dikeja maké tangan. Ni matskepé dikeja taon s1978 ama Joop Donkervoort, atu tukang tajir deri Nèderlan nyeng kesohor lantaran matskepé mobil balapan ajib nyeng berasil.

Donkervoort udah ngeja macem-macem gandaran mulain deri S7 bangsa taon 1978 ampé 1984, terus diganti ama S8 nyeng dikeja bangsa taon 1980 ampé 1994, terus gè' D10 di taon 1988 nyeng dikeja bakal séjitnya matskepé paling laris manis tanjung kimpul nyeng dikeja jadi macem-macem pèrsi. Tulad nyeng wayah gini entu F22 nyeng ngganti D8.Semprakan taon 1978 ampé 1996, mesin Donkervoort didukung ama Ford èn semprakan taon 1996 dia pada, tuh, didukung ama Audi.

## Paranan